als_Latn dik_Latn sag_Latn
Vizioni i Bashkisë
Vizioni i Bashkisë për një periudhë 10 vjeçare ka si qëllim shërbime Bashkiake të përmirësuara, rritjen e efiçiencës së energjisë në ndriçimin rrugor të qytetit dhe në ndërtesat bashkiake duke siguruar një ekonomi më të mirë, komfort në ambjentet e brendshme të ndërtesave, konsum më të ulët energjie dhe pasoja mjedisore të pakta.
Për përmirësimin e situates aktuale te konsumit te energjise ne ndertesat bashkiake, Bashkia Korçë është duke hartuar PLANIN BASHKIAK PËR EFIÇIENCËN E ENERGJISË (PBEE). Hartimi i Planit po kryhet në bashkëpunim me ENSI dhe Qendrën e Efiçiencës së Energjisë – Tiranë.
Në Bashkinë Korçë është krijuar Ekipi i Efiçiencës së Energjisë, i cili ka marrë pjesë në trajnime të vazhdueshme të organizuara nga ENSI dhe QEE – Tiranë.
Qellimi
Qëllimi i PBEE është që nëpërmjet reduktimit të konsumit të energjisë në ndërtesat publike bashkiake dhe në ndriçimin rrugor, të realizohet reduktimi i kostove të energjisë, përmirësimi i shërbimeve bashkiake, përmirësimi i kushteve sanitare në ndërtesa, reduktimi i kostove të energjisë në ndërtesa të rinovuara.
Objektivat
Për të arritur objektivat e PBEE duhet të merren këto masa:
Hartimi i projekteve për investime të bëhet duke patur parasysh masat për efiçiencën (termoizolim, vendosje kaldaje, ndërrim xhama dhe dritare, llampa), që duhen zbatuar në godinat ku do të bëhet ndërhyrja ose ndërtimi i ri
Për rritjen e cilësisë së shërbimeve bashkiake, një prej të cilave është ndriçimi rrugor, mund të bëhen përmirësime nëpërmjet zbatimit të masave për efiçiencën e energjisë
Informimi dhe ndërgjegjësimi i publikut, i përdoruesve të mëdhenj
Konsulencë me specialistë në auditimin e ndërtesave, hartimin e projekteve, për të krijuar më tej mundësinë e gjetjes së fondeve për investime
Ndërtesa Publike
Masat e marra për Efiçiencën e Energjisë në Bashkinë Korçë
1. Për të zbatuar efiçiencën e energjisë në ndriçimin rrugor, Bashkia ka hartuar planin për zëvendësimin e llambave të qytetit me llamba me efiçiencë të lartë në bulevardet kryesore dhe në rrugët dytësore. Bashkia ka parashikuar gjithashtu zëvendesimin total të të gjitha llambave në shkolla, kopshte, konvikte etj. me llamba ekonomike. Në tabelën e mëposhtme pasqyrohen vlerat e investimit, kursimi dhe periudha e vetëshlyerjes për dy projektet e sipërpërmendura.
Ndërtesa Publike
2. Në kuadër të zbatimit të Planit Bashkiak për Efiçiencën e Energjisë, Bashkia Korçë për vitin 2010 do të financojë 50% të vlerës së investimit në vendosjen e paneleve diellore në disa kopshte te qytetit ku konsumi i energjisë është shumë i lartë. Ky projekt po realizohet në bashkëpunim me QEE-Tiranë dhe Qendrën e Burimeve Energjitike të Rinovueshme-Greqi.
Ndërtesa Private
Bashkia Korçë nëpërmjet një vendimi të Këshillit Bashkiak, ka dhënë incentiva fiskale për subjektet që do të realizojnë masat për efiçiencën e energjisë. Sipas ligjit të urbanistikës, taksa e ndikimit në infrastrukturë kap vlerën 1-3%. Me vendim të Këshillit të Bashkisë nr.5, datë 12.2.2008, për objektet që do të realizohen në përputhje me Planin e Efiçiencës së Eenergjisë, firmat e ndërtimit do të lehtësohen nga detyrimet që kanë në Bashki në masën 1%.
Potenciali i Bashkisë për Efiçiencën e Energjisë
Potenciali i Bashkisë për Efiçiencën e Energjisë përbëhet nga ndryshimet realisht të arrtishme ndërmjet konsumit energjitik aktual dhe konsumit energjitik pas zbatimit të masave qëndrueshme. Vlera e potencialit të eficiencës së energjisë përcaktohet nga parametrat e mëposhtëm:
Kushtet aktuale
Investimet e kërkuara dhe fondet e disponueshme
Niveli real i zbatimit të masave të efiçiencës së energjisë
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn